CELEX: 62011CA0546
Language: et
Date: 2013-09-26 00:00:00
Title: Kohtuasi C-546/11: Euroopa Kohtu (teine koda) 26. septembri 2013 . aasta otsus (Højestereti eelotsusetaotlus — Taani) — Dansk Jurist- og Økonomforbund, mis esindab Erik Toftgaardi, versus Indenrigs- og Sundhedsministeriet (Võrdne kohtlemine töö saamisel ja kutsealale pääsemisel — Vanuselise diskrimineerimise keeld — Direktiiv 2000/78/EÜ — Artikli 6 lõiked 1 ja 2 — Koondamistasu maksmisest keeldumine ametnikele, kes on saanud 65-aastaseks ja kellel on õigus saada vanaduspensioni)

23.11.2013   
            
            
               ET
            
            
               Euroopa Liidu Teataja
            
            
               C 344/13
            
         Euroopa Kohtu (teine koda) 26. septembri 2013. aasta otsus (Højestereti eelotsusetaotlus — Taani) — Dansk Jurist- og Økonomforbund, mis esindab Erik Toftgaardi, versus Indenrigs- og Sundhedsministeriet
   (Kohtuasi C-546/11) (1)
   
   (Võrdne kohtlemine töö saamisel ja kutsealale pääsemisel - Vanuselise diskrimineerimise keeld - Direktiiv 2000/78/EÜ - Artikli 6 lõiked 1 ja 2 - Koondamistasu maksmisest keeldumine ametnikele, kes on saanud 65-aastaseks ja kellel on õigus saada vanaduspensioni)
   2013/C 344/21
   Kohtumenetluse keel: taani
   
      Eelotsusetaotluse esitanud kohus
   
   Højesteret
   
      Põhikohtuasja pooled
   
   
      Hageja: Dansk Jurist- og Økonomforbund, mis esindab Erik Toftgaardi
   
      Kostja: Indenrigs- og Sundhedsministeriet
   
      Menetluses osalesid: Centralorganisationernes Fællesudvalg (CFU), Kommunale Tjenestemænd og Overenskomstansatte (KTO), Personalestyrelsen, Kommunernes Landsforening (KL), Danske Regioner
   
      Ese
   
   Eelotsusetaotlus — Højesteret — Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (EÜT L 303, lk 16; ELT eriväljaanne 05/04, lk 79), artikli 6 lõigete 1 ja 2 tõlgendamine — Kutsealaste sotsiaalkindlustuskavade alusel vanusepiiride kehtestamine pensioni- või invaliidsushüvitiste saamiseks — Vanuseline diskrimineerimine — Siseriiklikud õigusnormid, mis näevad töötaja koondamise korral ette hüvitise, mis on võrdne töötaja töötasuga kolme aasta jooksul või kuni ajani, mil ta saab pensioniealiseks — 65-aastasele töötajale, kelle ametikoht kaotati, vanaduspensioni, mitte tema endise töötasu maksmine, olenemata tema õigusest jätkata töötamist ka pärast 65-aastaseks saamist
   
      Resolutsioon
   
   
               1.
            
            
               Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artikli 6 lõiget 2 tuleb tõlgendada nii, et seda tuleb kohaldada üksnes selliste pensioni- ja invaliidsushüvitiste suhtes, mis kuuluvad kutsealasesse sotsiaalkindlustuskavasse.
            
         
               2.
            
            
               Direktiivi 2000/78 artiklit 2 ja artikli 6 lõiget 1 tuleb tõlgendada nii, et nendega on vastuolus siseriiklikud õigusnormid, mille kohaselt ei maksta ametnikele, kes on jõudnud vanaduspensioni saamiseks vajalikku ikka, juba ainuüksi sellest asjaolust tulenevalt koondamistasu, mis on ette nähtud ametnikele, kelle teenistussuhe on lõpetatud nende ametikoha kaotamise tõttu.
            
         
      (1)  ELT C 13, 14.1.2012.